**ขั้นตอนการสมัครเรียนภาษา WACE - ข้อมูลสำหรับบิดามารดาหรือผู้ปกครอง**

นักเรียนทุกคนที่ต้องการลงทะเบียนในหลักสูตรภาษา WACE จะต้องส่ง*ใบสมัครเพื่อขออนุมัติลงทะเบียนเรียนในหลักสูตรภาษา WACE* (*ใบสมัครเรียนภาษา (Language Application)*) ต่อสำนักงานกำกับหลักสูตรและมาตรฐานโรงเรียน (School Curriculum and Standards Authority) (หน่วยงานราชการ) ผ่านทาง student portal (<https://studentportal.scsa.wa.edu.au>)

นักเรียนกรอก*ใบสมัครเรียนภาษา*ในขณะที่พวกเขาอยู่ในชั้นปีที่ 10\*

การกรอก*ใบสมัครเรียนภาษา* นักเรียนจะต้องใช้คอมพิวเตอร์ ซึ่งจะเป็นที่บ้านหรือที่โรงเรียนก็ได้ หากคุณมีคำถามใด ๆ โปรดสอบถามอาจารย์ผู้สอนสอนภาษาหรือผู้บริหารโรงเรียนเพื่อช่วยเหลือคุณ

**ข้อมูลที่ต้องการ**

นักเรียนจำเป็นต้องให้รายละเอียดดังต่อไปนี้

* โรงเรียนที่พวกเขาเข้าเรียนในแต่ละปีการศึกษา ตั้งแต่ระดับชั้นเตรียมประถมศึกษา
* รายงานของโรงเรียนทั้งหมดสำหรับปีที่พวกเขาเข้าโรงเรียนนอกประเทศออสเตรเลีย
* ประเทศที่พวกเขาเคยอาศัยอยู่
* ประเทศที่พวกเขาได้เคยไปเยือน เดินทางไปเที่ยว หรือพักผ่อน รวมถึงเหตุผลและระยะเวลาในการเยี่ยมชมประเทศนั้น ๆ ซึ่งรวมถึงเฉพาะประเทศที่พูดภาษาเดียวกับที่พวกเขาสมัครเท่านั้น
* ภาษาแรกที่พวกเขาเรียนรู้ที่จะพูด
* ภาษาอื่น ๆ ที่พวกเขาสามารถ พูด อ่าน และเขียนได้
* ภาษาที่พวกเขาพูดกับบิดามารดาหรือผู้ปกครอง และกับพี่น้องและเพื่อน ๆ
* ภาษาที่บิดามารดาหรือผู้ปกครองของพวกเขาพูด

**เอกสารที่ใช้ประกอบการสมัคร**

นักเรียนจำเป็นต้องส่งมอบภาพถ่ายหรือเอกสารสแกนดังต่อไปนี้ เพื่ออัปโหลดลงในใบสมัครของพวกเขา

* แบบฟอร์ม*ใบตอบรับของบิดามารดาหรือผู้ปกครอง*ที่กรอกแล้วเสร็จ (เอกสารบังคับ)
* หน้าของหนังสือเดินทางที่มีข้อมูลระบุตัวตน หากพวกเขาเกิดในประเทศอื่นหรือเคยอาศัยอยู่นอกประเทศออสเตรเลีย
* รายงานของโรงเรียน หากพวกเขาเคยเข้าเรียนในโรงเรียนที่อยู่นอกประเทศออสเตรเลีย
* บันทึกการเดินทางระหว่างประเทศ หากพวกเขาเคยอาศัยหรือเดินทางไปยังประเทศหรือสถานที่ที่พูดภาษาเดียวกับภาษาที่คุณสมัครเรียนบ่อยครั้ง (และหากได้รับการร้องขอจากหน่วยงานราชการ)

ข้อมูลเพิ่มเติมเกี่ยวกับขั้นตอนการสมัครเรียนภาษาสามารถหาดูได้ที่[เว็บไซต์ใบสมัครเรียนภาษา WACE (https://www.scsa.wa.edu.au/sirs-and-srms-info/srms-information/wace-language-applications](https://www.scsa.wa.edu.au/sirs-and-srms-info/srms-information/wace-language-applications))

\*ใบสมัครนี้นี้ยังสามารถใช้กับนักเรียนภาษาที่มีพรสวรรค์และความสามารถพิเศษหรือหลักสูตรเร่งรัดในชั้นปีที่ 9 ผู้ที่จะสมัครเรียนหลักสูตรภาษาชั้นปีที่ 11 เมื่อพวกเขาอยู่ในชั้นปีที่ 10 อีกด้วย